ตลท.เผยชื่อ 10 บจ. ที่มีกรรมการตรวจสอบไม่ครบถ้วนตามข้อกำหนด
ตลท.เผย TUF-LIVE-SINGHA-ACD-TEAM-UVAN-MAJOR-IRPC-CCP-ACAP มีคณะกรรมการตรวจสอบไม่ครบ 3 ท่านตามข้อกำหนด
1 เม.ย. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ระบุว่า ตลท. มองว่าคณะกรรมการตรวจสอบเป็นผู้มีบทบาทสำคัญต่อบริษัทจดทะเบียนในการกำกับดูแลให้บริษัทจดทะเบียนมีระบบกำกับดูแลกิจการที่ดีจึงกำหนดให้บริษัทจดทะเบียนต้องมีคณะกรรมการตรวจสอบซึ่งประกอบด้วยกรรมการของบริษัทไม่น้อยกว่า 3 ท่าน เพื่อให้เกิดความเชื่อมั่นแก่ผู้ถือหุ้น ผู้ลงทุนและผู้เกี่ยวข้องทุกฝ่าย
ทั้งนี้เพื่อให้ผู้ถือหุ้นและผู้ลงทุนทั่วไปได้มีข้อมูลเกี่ยวกับคุณสมบัติของบริษัทจดทะเบียนดังกล่าวตลาดหลักทรัพย์ฯ จึงมีนโยบายเปิดเผยรายชื่อของบริษัทจดทะเบียนที่มีกรรมการตรวจสอบน้อยกว่า 3 ท่านให้ทราบโดยทั่วกันเป็นประจำทุกเดือน โดย ณ วันที่ 31 มี.ค. 2558 มีบริษัทจดทะเบียน จำนวน 10 บริษัทมีดังนี้
ตลาดหลักทรัพย์แห่งประเทศไทย (SET)
1. TUF จำนวนกรรมการตรวจสอบที่ไม่ครบตามข้อกำหนด 1
2. LIVE จำนวนกรรมการตรวจสอบที่ไม่ครบตามข้อกำหนด 1
3. SINGHA จำนวนกรรมการตรวจสอบที่ไม่ครบตามข้อกำหนด 2
4. ACD จำนวนกรรมการตรวจสอบที่ไม่ครบตามข้อกำหนด 1
5. TEAM จำนวนกรรมการตรวจสอบที่ไม่ครบตามข้อกำหนด 1
6. UVAN จำนวนกรรมการตรวจสอบที่ไม่ครบตามข้อกำหนด 1
7. MAJOR จำนวนกรรมการตรวจสอบที่ไม่ครบตามข้อกำหนด 1
8. IRPC จำนวนกรรมการตรวจสอบที่ไม่ครบตามข้อกำหนด 1
9. CCP จำนวนกรรมการตรวจสอบที่ไม่ครบตามข้อกำหนด 1
ตลาดหลักทรัพย์ mai
ACAP จำนวนกรรมการตรวจสอบที่ไม่ครบตามข้อกำหนด 1
 